burgasdotpro/wikipedia huggingface dataset:
Zlatý glóbus za najlepšiu réžiu

Zlatý glóbus za najlepšiu réžiu udeľuje Hollywoodska asociácia zahraničných novinárov ("HFPA") na ceremónii Zlatých glóbusov. Historicky prvým držiteľom bol režisér Henry King. 
V počtu cien drží rekord legendárny Elia Kazan, ktorý premenil všetky štyri nominácie na Zlatý glóbus. Hneď za ním s tromi výhrami sú Clint Eastwood, David Lean, Miloš Forman a Oliver Stone. Stone dokonca vyhrál v priebehu piatich rokov. Steven Spielberg získal najviac nominácií (desať), ale vyhrál len dvakrát. Robert Wise bol nominovaný na najlepšieho režiséra celkom päťkrát, ale nevyhral ani raz. Barbra Streisand je jedinou ženou odmenenou v tejto kategórii.
Desert Rain

„Desert Rain“ je tretí singel rumunského hudobníka a producenta Edwarda Mayu po jeho veľkých medzinárodných hitoch „Stereo Love“ a „This Is My Life“. Pieseň pochádza z jeho debutového albumu "Stereo Love". Spolupracuje na ňom znovu so speváčkou Vikou Jigulinou.
Železničná trať Bánovce nad Ondavou – Veľké Kapušany

Železničná trať Bánovce nad Ondavou – Veľké Kapušany (v cestovnom poriadku pre verejnosť označená ako železničná trať číslo 195) je elektrifikovaná železničná trať na Slovensku, ktorá spája Bánovce nad Ondavou s mestom Veľké Kapušany.
História.
Jednou z dôležitých úloh novovzniknutej Československej republiky bolo vybudovať železničné prepojenie centier. Absenciu vhodného spojenia Užhorodu ako správneho centra Podkarpatskej Rusi malo vyriešiť vybudovanie trate z Bánoviec nad Ondavou. Po Vojany viedla z Ukrajiny staršia trať, ktorú bolo treba zrekonštruovať. 
S výstavbou sa začalo 7. januára 1920 a prvý vlak po dokončenej trati prešiel 20. októbra 1921. Pri budovaní sa použil materiál z demontovanej druhej koľaje nevyťaženej trate Michaľany – Łupków. Od 29. decembra 1990 je trať elektrifikovaná.
V auguste 1992 poznamenala prevádzku na trati tragická nehoda - medzi obcami Budkovce a Drahňov došlo k zrážke nákladného a manipulačného vlaku. Podľa záverov vyšetrovania nehodu zavinila výpravkyňa zo železničnej stanice Budkovce, ktorá dovolila jazdu vlaku bez jeho ponuky a prijatia cez telefonické spojenie. Na spomínanom úseku totiž neexistovala elektrická ani optická kontrola voľnosti trate, pretože začiatkom júna 1992 došlo k odcudzeniu 30 prípojných lán k stykovým transformátorom v úseku Budkovce – Drahňov – Vojany a 17. júna ku ďalšej krádeži výstroja stykových transformátorov a prívodných lán vo výhybni Drahňov. Nehodu neprežilo šesť železničiarov (3 rušňovodiči a 3 vlakvedúci) a hmotná škoda sa vyšplhala na viac ako 38 miliónov Kčs.
Osobná doprava.
V decembri 2012 osobnú dopravu na trati zastavili. Argumentovalo sa nízkym počtom cestujúcich, nerentabilnosťou trate a vysokými nákladmi na jej údržbu. V roku 2019 sa ale prevádzka verejnej osobnej dopravy na trati obnovila. V rámci „oživenia“ trate pracovníci ŽSR opravili 7 nástupíšť, 3 priecestia, opravili tiež elektrické zariadenia, výhybky, vymenili návestné znaky či tabule a ďalšie prvky železničnej infraštruktúry. Revitalizovali sa tiež niektoré zastávky a stanice, vrátane stanice Veľké Kapušany. Od 7. marca 2021 je osobná železničná doprava na trati Bánovce nad Ondavou - Veľké Kapušany pre nekompetentné politické rozhodnutie znovu zastavená.
Zaujímavosť.
Súbežne s traťou bola v roku 1966 vybudovaná a otvorená širokorozchodná železnica Užhorod – Haniska, po ktorej sa dováža železná ruda do košických železiarní bez potreby prekládky na vagóny s menším rozchodom.
Faint

„Faint“ je skladba americkej rockovej skupiny Linkin Park z ich druhého štúdiového albumu "Meteora". Skladba bola vydaná ako druhý singel uprostred roku 2003. Skladba dosiahla 1. miesto v rebríčku Modern Rock Tracks a stala sa tretím hitom na 1. mieste v tomto rebríčku.
Železničná trať Humenné – Stakčín

Železničná trať Humenné – Stakčín (v cestovnom poriadku pre verejnosť označená ako železničná trať číslo 196) je jednokoľajná železničná trať na Slovensku, ktorá spája Humenné so Stakčínom cez Sninu.
História.
V roku 1909 bola vydaná koncesia na trať, vedúcu z Humenného cez Sninu do Stakčína. Uvažovalo sa o predĺžení železnice až do Ruského (dnes vysídlená obec v ochrannom pásme vodárenskej nádrže Starina), no začaté práce prerušila prvá svetová vojna.
Výstavba trate, vedúcej popri toku Cirochy nebola náročná a okrem 86 mostov a priepustov neboli nutné väčšie zemné práce. Náklady na výstavbu dosiahli 3 460 000 K. a prví cestujúci sa po trati odviezli 30. novembra 1909.
Monolitický mikrovlnný integrovaný obvod

Monolitický mikrovlnný integrovaný obvod (MMIO, , MMIC) je typ integrovaného obvodu pracujúceho v pásme mikrovlnných frekvencií (od 300 MHz do 300 GHz). 
Funkcie týchto obvodov sú zvyčajne: zmiešavanie, nízkošumové zosilňovanie, vysokofrekvenčné prepínanie. Vstupy a výstupy MMIO sú často impedančne prispôsobené na charakteristickú impedanciu 50 ohmov. Toto prispôsobenie uľahčuje ich kaskádové použitie, kde odpadá potreba použitia extra prispôsobovacieho obvodu. Navyše najviac mikrovlnných testovacích obvodov je navrhnutých pre použitie v 50 ohmových prostrediach. 
MMIO sú rozmerovo veľmi malé (od približne 1 mm² do 10 mm²) a môžu byť masovo vyrábané, čo umožnilo rozšírenie vo vysokofrekvenčných zariadeniach ako napríklad mobilné telefóny. 
Pôvodne boli MMIO vyrábané s využitím arzenidu galitého (GaAs). Malo to dve zásadné výhody oproti kremíku (Si), čo je tradičný materiál pri výrobe integrovaných obvodov. Jedna je rýchlosť zariadenia a druhá vlastnosti poloizolačného substrátu. Oba faktory sú nápomocné pri navrhovaní vysokofrekvenčných obvodov. Rýchlosti technológií na báze kremíka postupne rastú so zmenšovaním tranzistorov a preto MMIO už môžu byť vyrábané aj z tohoto materiálu. Hlavná výhoda kremíka je v nižšej výrobnej cene oproti GaAs. Kremíková doska je ale prevažne hrubšia.
Iné materiály ako fosfid inditý (InP) sa preukázali ako dobré pre zvýšenie výkonu, zvýšenie medznej frekvencie a zníženie šumu. Kvôli malým rozmerom a zvýšenej krehkosti materiálu sú drahšie.
Kremík germánium (SiGe) je polovodič na základe silikónu poskytujúci vyššie rýchlosti tranzistorov než bežné silikónové zariadenia pri zachovaní jeho cenovej výhodnosti. 
Gálium nitrid (GaN) je tiež možnosťou pre MMIO. Pretože GaN tranzistory môžu pracovať pri vyšších teplotách a pri vyšších napätiach ako GaAs tranzistory, sú ideálnymi zosilňovačmi v mikrovlnných frekvenciách. 
Aktívne prvky MMIO.
MMIO využívajú tranzistory so samostatným hradlom (SAG self-aligned gate) alebo tranzistory so zapusteným hradlom (recessed-gate). SAG tranzistory vykazujú vyššiu stabilitu výkonu. 
Spracovanie GaAs MMIO je menej zložitejšie než kremíkové MMIO pre zariadenia pracujúce v dolnom frekvenčnom pásme mikrovlnového spektra. Kremík má sám o sebe menšiu schopnosť pracovať na nižších frekvenciách (cca 1 až 2 GHz) a má horšie izolačné vlastnosti pre účely integrácie súčiastok, preto je potrebné špeciálne spracovanie (2 až 3 x viac masiek než GaAs), z čoho vyplýva ich vyššia cena.
Invázia (film z roku 2007)

Invázia (ang. "The Invasion") je americký sci-fi akčný film v hlavnej úlohe s Nicole Kidmanovou a Danielom Craigom. Film režíroval Oliver Hirschbiegel.
Film bol vydaný 17. augusta 2007 a v USA komerčne zlyhal a stretol sa s protichodnými recenziami. Nakoniec zarobil 40 170 568 dolárov pri rozpočte 65 miliónov dolárov. Film mal vlažné reakcie kritikov so skóre Metacritic 45 zo 100 celkovo.
Dej.
Vesmírna loď záhadne havaruje na Zemi, čím začne nákaza ľudí mimozemskou chorobou z vraku lode. Psychiatrička Carol Bennell (Nicole Kidmanová) a jej kolega Ben Driscoll (Daniel Craig) zisťujú, že transformácia spôsobená infekciou je spustená fázou spánku REM, čím okráda ľudí o ľudskosť. Ako sa infekcia rozširuje, dá sa ľuďom veriť čoraz menej a menej. Carol sa touto infekciou tiež nakazí a tak sa snaží udržať v bdelom stave. Jej syn je voči nákaze imúnny.
Lodovico Ariosto

Lodovico Ariosto (* 8. september 1474, Reggio Emilia – † 6. júl 1533, Ferrara) bol taliansky renesančný spisovateľ a dramatik, autor diela Zúrivý Roland (1516 – 1532). Je autorom dokonalého druhu stance "ottava d'oro". 
Život.
Mladosť.
Narodil sa v šľachtickej rodine v Reggio Emilia, kde bol jeho otec Niccoló Ariosto veliteľom citadely. Lodovico bol najstarší z 10 detí a následník patriarchálnej pozície v rodine. Od útlej mladosti sa zaujímal o poéziu, ale kvôli otcovi išiel študovať právo. Po piatich rokoch neukončeného štúdia mal dovolené študovať klasikov u Gregoria da Spoleto. Študoval grécku a latinskú literatúru v Spolete no zakrátko musel odísť k tútorovi Francescovi Sforzovi do Francúzska. Zakrátko potom umrel jeho otec.
Dospelosť.
Dostal dobré humanistické vzdelanie. Sám ľutoval len to, že sa nenaučil gréčtinu. Od roku 1504 bol v službe kardinála Hyppolita d'Este, pre ktorého konal misie vyslanca, napríklad poslanie k pápežovi Júliusovi II.. Odmietol nasledovať kardinála do Uhorska a vstúpil do služby k jeho bratovi Alfonzovi d'Este, ferrarskému vojvodovi. Ten mu zveril vládu v provincii Garfagnano, ktorá sa búrila. Poslanie vyplnil so cťou a stiahol sa do svojho malého domu vo Ferrare (ktorý stojí do súčasnosti), kde žil so svojím synom a metresou.
Ani v prestávkach svojich rôznych vyslaní neprestal pracovať na svojom diele Zúrivý Roland, jemnej paródii na rytiersku poému, ktorú pôvodne vytvoril Matteo Maria Boiardo, predchodca Ariosta, ako oslavu zamilovaného Rolanda s názvom "Zamilovaný Roland" (Orlando inammorato). Ariosto uvádza s eleganciou a vtedy modernou iróniou tri základné témy: vojna medzi Karolom Veľkým a Saracénmi, šialenstvo Rolandove, ktorý bol nešťastne zamilovaný do Angeliky a lásky a manželstvo Rogera a Bradamanteho, imaginárnych predkov rodu d'Este.
Poéma pozostáva zo 46 spevov tvorených stancami, mieša sa v nej tragikomédia, lyrika a romantizmus. Pojmy sloboda a humanizmus sú tiež dôležitými prvkami tohto diela, čo je typické pre európsku kultúru počnúc Homérom až po súčasnosť. Jeho súčasníci ho preto nazvali "Božským Ariostom". V jeho diele sa po krutom stredoveku reflektuje usmievavý skepticizmus renesancie.
Prvýkrát publikoval svoju poému v roku 1516, mala 40 spevov, ale neprestal ju prerábať a v roku 1532 vydal rozšírenú verziu, ktorá mala o 6 spevov viac.
V roku 1525 sa oženil s vdovou Alessandrou Strozzi a dostával aj dôchodok od dvora.
Kamianec-Podiľskyj

Kamianec-Podiľskyj (; ; ; ; ; ) je mesto v západnej časti Ukrajiny a administratívne centrum Kamianecko-Podiľského rajonu, v Chmeľnyckej oblasti, významné ekonomické, vzdelávacie, kultúrne, historické (kedysi centrum historického kraja Podolie) a turistické centrum v krajine. Aj napriek prevládajúcemu pravosláviu je mesto jedným z najväčších centier katolicizmu na Ukrajine.
Nachádza sa na rieke Smotryč, približne 102 km od mesta Chmeľnyckyj v historickom regióne Podolie. V roku 2011 tu žilo približne 103 036 obyvateľov. Hustota osídlenia: 3 679,86 obyv./km². 
Prvá písomná zmienka je z roku 1374.
Gorenje

Gorenje je slovinský výrobca bielej techniky. So 4 % podielom na trhu je jedným z ôsmich najväčších výrobcov domácich spotrebičov v Európe. Spotrebiče sú predávané pod vlastnými značkami spoločnosti "Gorenje", "Mora", "Atag", "Pelgrim", "Etna", "Körting and Sidex" a sú vyrábané v hlavnom výrobnom závode vo Velenje, rovnako ako spotrebiče na varenie v závode "Mora Moravia" v Mariánskom Údolí v Česku či chladničky a mrazničky v závode vo Valjeve v Srbsku.
Spoločnosť Gorenje spolupracuje s firmami ako Swarowski, Pininfarina, Karim Rashid a Ora-Ïto.
V roku 2018 prevzala 95 % podiel v Gorenje čínska spoločnosť Hisense.
Ocenenie.
Značka Gorenje získala medzinárodné ceny: Red Dot Design Award (19 cien do roku 2013), Plus X AwardTM (13 cien do roku 2013), ceny Grüner Stecker, Get Connected Product of Year Award, Product Innovation Award, Trusted Brand, Superbrands, Icograda Excellence Design Award, ICSID Excellence Design Award, Innovation of the year a ďalšie.
Rosa

Rosa je „usadenina vodných kvapiek na predmetoch na zemi alebo blízko jej povrchu, ktorá vzniká kondenzáciou vodnej pary z okolitého vzduchu.“
Rosa vzniká vtedy, keď je teplota povrchu daného predmetu nižšia, ako je rosný bod okolitého vzduchu. Vodná para sa tak začne zrážať v podobe kvapiek na povrchu chladného predmetu. K tomuto javu často dochádza pri radiačnom ochladzovaní zemského povrchu počas jasných a bezveterných nocí. Veľmi intenzívne sa radiačne ochladzujú predovšetkým kovy, listy rastlín alebo sklo. Pomaly sa ochladzujú napr. suchá tráva či suché drevo.
V zime pri teplotách pod bodom mrazu, vzniká pri ochladzovaní zemského povrchu inovať.
Pavučina

Pavučina je druh prírodnej stavby, ktorú vytvárajú pavúky prostredníctvom snovacích bradaviek pomocou snovania lepkavého vlákna s cieľom chytať hmyz. Pavúčie vlákno má vynikajúcu pevnosť a pružnosť, je ho možné roztiahnuť až na dvojnásobnú dĺžku bez toho, aby sa roztrhlo. Každý pavúk vytvára niekoľko druhov vlákna, ktoré používa rôznymi spôsobmi.
Arkona (skupina)

Arkona je ruská pagan/folk metalová skupina.
Mařský vrch

Mařský vrch je prírodná pamiatka ev. č. 1240 na vrcholku rovnomenného kopca, neďaleko obce Štítkov v okrese Prachatice. Oblasť spravuje Agentúra ochrany prírody a krajiny ČR.
Neďaleko pamiatky sa nachádza voľne dostupná a prístupná desať metrov vysoká rozhľadňa a rotunda svätého Václava z roku 1935. Južne od prírodnej pamiatky sa nachádza ďalšia prírodná pamiatka Skalka.
Predmet ochrany.
Predmetom ochrany je balvanové pole tvoriace tzv. kamenné more o dĺžke približne 150 metrov a šírke 40 metrov, ktoré vzniklo rozpukaním porfýrovej žily v okolitej biotitickej pararulovej hornine. Tieto pukliny sa tiahnu do značnej hĺbky a umožňujú vznik balvanov, ktoré sa v prírodnej pamiatke nachádzajú chaoticky usporiadané a poskladané na sebe. Predpokladá sa, že balvany vznikli ako výsledok mrazového zvetrávania, ktoré vytvorilo prevažne doskové štruktúry s veľkosťou 1 až 3 metre. Proces postupného rozrušovania skalných blokov stále pokračuje, čomu svedčia rovnobežné pukliny na balvanoch. Pole sa skláňa pod uhlom 30°.
Samotný vrchol vrátane chránenej pamiatky nie je zalesnený a vystupujú tu na povrch balvany o rozmeroch až niekoľkých metrov. V balvanovom poli chýba pôdny profil, ktorý až na výnimky, nie je vyvinutý. Ide o význačný vrch na severozápadnom okraji približne 7 kilometrov dlhého zalesneného hrebeňa.
Prírodná pamiatka bola vyhlásená 24. mája 1989 okresným národným výborom Prachatice s účinnosťou od 1. júla 1989 Okolo pamiatky sa nachádza 50 metrové ochranné pásmo. Nakoľko sa nachádza na pomerne zle dostupnom mieste, nebola v dejinách výrazne negatívne poškodená či ohrozená. V súčasnosti je dopad na pamiatku minimálny a nebezpečenstvo v podobe zániku nehrozí.
Flóra a fauna.
Väčšina územia pamiatky je bez vegetácie, ale v niektorých tienistých miestach rastie chránený chvostník jedľový, lebo sa tu hromadí humus. Ďalej tu rastie zvonček broskyňolistý "(campanula persicifolia)", jastrabník lesný "(hieracium murorum)", brusnica čučoriedková "(vaccinium myrthillus)", z kríkov potom baza červená "(sambucum racemosa)". Zo živočíchov sa tu vyskytuje napríklad zástupca pavúkov snovačov Rugathodes bellicosus, ďalej Vretenica severná či jazvec lesný.
Geomorfologické zaradenie vrchu.
Geomorfologicky vrch spadá do geomorfologického celku Šumavské podhorie, podcelku Vimperská vrchovina, geomorfologického okrsku Bělečská vrchovina a podokrsku Štítkovská vrchovina.
Príznak siluety

Príznak siluety () je termín používaný v rádiológii. Do všeobecného používania ho zaviedol Benjamin Felson. Príznak siluety označuje vymiznutie normálnej hranice medzi anatomickými štruktúrami na rtg snímke hrudníka, spôsobené vnútrohrudnou patologickou léziou (napríklad pľúcnym infiltrátom alebo nádorom), ktorá na tieto štruktúry nalieha alebo ich čiastočne prekrýva v smere rtg lúča a sumuje sa s nimi. Lézia, ktorá príznak siluety spôsobí, nemusí byť lokalizovaná v pľúcach samotných; môže ňou byť napríklad tekutina v pleurálnej dutine (fluidothorax), nádor vyrastajúci z mediastína a podobne.
Železničná trať Spišské Vlachy – Spišské Podhradie

Železničná trať Spišské Vlachy – Spišské Podhradie (v cestovnom poriadku pre verejnosť označená ako železničná trať číslo 187) je jednokoľajná lokálna železničná trať na Slovensku, ktorá spája Spišské Vlachy a Spišské Podhradie. Po takmer 5 rokoch (od decembra 2012) sa na trati obnovila prevádzka vlakov sezónne cez víkendy, a to v období od 3. júna do 27. augusta tromi pármi vlakov.
História.
Vybudovaním Košicko-bohumínskej železnice sa v regióne Spiša výrazne zlepšila dopravná obslužnosť. Snahou miest a obcí bolo získať prístup k trati a príležitosti sa chopili i podnikatelia zo Spišského Podhradia. 
Z údolia Hornádu sa v stanici v Spišských Vlachoch odpájala nová lokálna trať z KBŽ a pokračovala na sever popri Klčovskom potoku. Výstavba 9,5 km dlhej železnice stála 660 000 K. a prevádzka na nej začala 14. októbra 1894.
O zrušení doprave na trati sa začalo počítať v júni 2012 s platnosťou od nového grafikonu 9. decembra 2012. Dôvodom bola stratovosť prevádzky motorového vlaku. Okolité obce spísali proti zrušeniu petíciu. V roku 2010 bol po povodni ešte zrekonštruovaný most cez Hornád. Mesto Spišské Podhradie sa rozhodlo od Železníc Slovenskej republiky odkúpiť motorový vlak, ktorý nazvalo Hanička. Investícia do vlaku bola 2400 eur, za 10 000 eur kúpilo pre vlak depo. Vlak na trati prevádzkuje spoločnosť LTE Logistik a Transport Slovakia, s. r. o. Od 27. mája 2017 vozí od júna do konca augusta tri páry vlakov za symbolické euro za jazdu.
Železničná trať Spišská Nová Ves – Levoča

Železničná trať Spišská Nová Ves – Levoča (v cestovnom poriadku pre verejnosť označená ako železničná trať číslo 186) je jednokoľajná lokálna železničná trať na Slovensku, ktorá spája Spišskú Novú Ves a Levoču.
História.
Privedením železničnej dopravy Košicko-bohumínskou železnicou do Spišskej Novej Vsi sa otvorili nové možnosti podnikateľom. Levoča ako jedno z centier Spiša ležalo mimo hlavnej dopravnej tepny a preto sa usilovalo získať koncesiu na výstavbu trate, ktorá by mesto na KBŽ napojila. Po získaní povolenia sa rozbehla výstavba 12,6 km dlhej trate, ktorá vyšla na 1 milión K. 
Nová lokálna trať odbočovala z KBŽ v stanici Spišská Nová Ves a oblúkom pokračovala cez Harichovce na sever popri Šibenickom potoku. Končila v južnej časti Levoče a prevádzka na nej začala 8. novembra 1892.
Garmr

Garmr, alebo tiež Garm je pekelný pes strážiaci vchod do Helheimu. Má štyri oči a hruď premočenú krvou, pretože sa živí krvou všetkých mŕtvych ľudí. Žije v jaskyni Gnippahellir, ktorá sa nachádza pri vstupe do ríše mŕtvych. Uteká naproti každému, kto sem putuje – tak sa s ním stretol aj Odin.
Ktokoľvek, kto obdaroval chudých chlebom má možnosť ho upokojiť koláčom od bohyne Hel.
Keď nadíde Ragnarök tak sa pripojí k obrom v ich boji proti bohom. Jeho protivníkom bude boh Týr, ktorý ho zabije, ale sám podľahne zraneniam, ktoré mu Garm spôsobí. 
Garm je často zameňovaný s Fenrirom. V gréckej mytológií môžeme nájsť jeho ekvivalent – Cerbera.
Trieda Ohio

Trieda Ohio je trieda amerických ponoriek s jadrovým pohonom používaná United States Navy. Americké námorníctvo v súčasnosti prevádzkuje všetkých 18 vyrobených ponoriek triedy Ohio so znakmi SSBN 726 až 743:
Remixes 81–04

Remixes 81–04 je kompilácia remixových piesní skupiny Depeche Mode z rokov 1981 až 2004.
Zoznam skladieb.
"Remixes 81·04".
CD 1
CD 2
CD 1
CD 2
CD 3
Voodoo People (EP)

Voodoo People' je druhé EP anglickej rave skupiny The Prodigy z roku 1995. Je to americké rozšírenie singlu rovnakého názvu (ktorý bol vydaný z ich druhého albumu "Music for the Jilted Generation") a bol vydaný týmto spôsobom preto, lebo v čase vydania singlu nemala skupina žiadnu zmluvu s vydavateľstvom v USA.
What Evil Lurks

What Evil Lurks je debutový EP anglickej rave skupiny The Prodigy. Vyšiel na 12" vinylovej platni v obmedzenom počte vo februári 1991. Predalo sa okolo 7 000 kópií.
Štyri skladby boli súčasťou 10-skladbového dema, ktoré Howlett zaslal do XL Recordings, keď sa skupina pokúšala získať nahrávaciu zmluvu. Pred "What Evil Lurks" skupina vydala skladbu „Android“, ktorá vyšla v novembri 1990, a na rozšírenej verzii albumu "Experience".
EP mal reedíciu v limitovanej edícii 27. septembra 2004 na oslavu 15. výročia XL Recordings.
Zoznam skladieb.
Strana A
A1. „What Evil Lurks“ (4:24)
A2. „We Gonna Rock“ (4:34)
Strana B
B1. „Android“ (5:20)
B2. „Everybody in the Place“ (3:29)
Polydektes (Sparta)

Polydektes alebo Polydektés () bol kráľom Sparty (možno mýtickým) približne na konci deviateho storočia pred Kr. Pochádzal z kráľovskej rodiny Eurypontovcov.
O pôvode kráľa Polydekta a umiestnení v zozname kráľov Sparty rodu Eurypontovcov sa správy starovekých autorov rozchádzajú a dokonca v niektorých zoznamoch aj chýba. V najstaršom známom zozname od historika Herodota Polydektes figuruje ako štvrtý panovník Sparty kráľovského rodu Eurypontovcov a je synom a následníkom Prytana. V zozname od Pausania, ktorý sa najčastejšie porovnáva s Herodotovým zoznamom je následníkom Prytana Eunomos a Polydektes je následníkom Eunoma.
Básnik Simónides a historik Eusebios Kaisarejský vo svojich zoznamoch Polydekta neuvádzajú, ale Eunoma áno. Táto skutočnosť viedla anglického učenca H.F.Clintona k domnienke, že meno Eunomos mohlo byť epiteton kráľa Polydekta (podľa Strabóna brata zákonodarcu Lykurga), keďže Eunomos v preklade z gréčtiny znamená "fungovanie právneho štátu".
Z novovekých historikov sa profesor W. Forrest prikláňa k verzii od Herodota podľa ktorého je Eunomos Polydektovým následníkom a vládu Polydekta kladie do obdobia konca deviateho storočia pred Kr. O živote a vláde Polydekta nevieme takmer nič. Z antických historikov nám Strabón podáva informáciu, že Polydektes bol starším bratom zákonodarcu Lykurga a zomrel v čase, keď jeho manželka čakala od neho dieťa.
Polydektes

Polydektes alebo Polydektés môže byť:
Ford A

Ford model A bol prvým automobilom vyrábaným firmou Ford Motor Company. Produkcia začala v lete 1903 a do konca nasledujúceho roka sa vyrobilo 1750 kusov. V roku 1904 bol nahradený "modelom C".
Model sa vyrábal v dvoj a štvormiestnej verzii, ktorá mala na prianie zaťahovaciu strechu. Automobil poháňal dvojvalcový motor typu boxer s výkonom 8 koní (6 kW), ktorého výkon sa prenášal cez trojstupňovú prevodovku na zadné kolesá. Rázvor osí kolies bol 1800 mm, hmotnosť 562 kg a dosahoval maximálnu rýchlosť až 72 km/h.
Model A sa predával za 750 dolárov a v čase predaja prvého kusa (23. júla 1903 ho kúpil Dr. Ernst Pfenning z Chicaga) mala spoločnosť na účte už len 223 dolárov a 65 centov. Úspech automobilu však znamenal rozvoj spoločnosti Ford Motor Company, ktorá sa onedlho stala etalónom úspechu.
Arkona

Arkona môže byť:
Šepetivka

Šepetivka (; ; ) je mesto v západnej časti Ukrajiny a administratívne centrum Šepetivskoho rajonu, Chmeľnycká oblasť. Nachádza sa na rieke Guska, približne 100 km od mesta Chmeľnyckyj v historickom regióne Volyne. V roku 2010 tu žilo približne 43 660 obyvateľov. Hustota osídlenia: 1 091,5 obyv./km².
Veľký železničný uzol (Šepetivka a Šepetivka Podolsky). Prvá písomná zmienka je z roku 1594.
Tom Hooper

Tom Hooper môže byť:
Železničná trať Rimavská Sobota – Poltár

Železničná trať Rimavská Sobota – Poltár (pred zrušením bola v cestovnom poriadku pre verejnosť označená ako železničná trať 175) bola jednokoľajná železničná trať na Slovensku, ktorá spájala Rimavskú Sobotu a Poltár. Prevádzka na nej bola zastavená v roku 2000 a v roku 2007 bola trať zrušená.
Dejiny.
Železničná trať na juhu stredného Slovenska prepojila Rimavskú Sobotu s Poltárom krátko pred vypuknutím prvej svetovej vojny. Otvorená bola v dvoch etapách: prvý bol 6. novembra 1913 sprevádzkovaný úsek z Poltára do Oždian, druhý 23. novembra 1913 z Oždian do Rimavskej Soboty. Na trati sa kvôli kopcovitému terénu nachádzal 160 m dlhý tunel, množstvo násypov, zárezov i mostov.
Po zrušení nákladnej dopravy sa postupne redukovala na trati i osobná doprava. Z dôvodu zhoršujúceho sa stavu železničného zvršku boli od 1. októbra 2000 všetky vlaky vedené náhradnou autobusovou dopravou. K úplnému zastaveniu prevádzky došlo od 2. februára 2003 pri rozsiahlom rušení prevádzky na lokálnych tratiach na Slovensku. 
Vysoké náklady, potrebné na rekonštrukciu a zachovanie schátranej železnice, napokon rozhodli o jej zrušení. V máji 2007 bola trať vyradená zo siete železníc a začalo sa s jej rozoberaním. Mostné pole, ktoré preklenovalo cestu I/16, bolo prenesené na trať 187. Využilo sa na opravu a rozšírenie povodňou zničeného železničného mosta cez Hornád v Spišských Vlachoch.
Súčasnosť.
V júni 2013 schválilo zastupiteľstvo Banskobystrického samospráveho kraja rozhodnutie o kúpe zrušenej trate od ŽSR za symbolické 1 €. Účtovná hodnota trate bola určená na takmer 772 tisíc €. Podľa zmluvy získal VÚC železničný zvršok, mosty, tunel aj budovy zastávok, strážnych budov či skladov. Zámerom je položením asfaltovej vozovky na telese trate vybudovať cyklotrasu. Financie na projekt chce kraj získať z európskych fondov. Cyklotrasu slavnostne otvorili 1. mája 2024.
Lincoln Tunnel

Lincoln Tunnel alebo Lincolnov tunel je tunel pod riekou Hudson spájajúci ostrov Manhattan v New Yorku s Jersey City v štáte New Jersey. 
Je tvorený tromi tunelovými rúrami, ktoré slúžia na cestnú dopravu. V každej tunelovej rúre sú dva jazdné pruhy, pričom svetlá výška každej z nich je 4,1 a šírka 6,6 metra. Dĺžka severnej rúry je 2 281 a južnej 2 440 metrov. Denne nimi prejde takmer 120 tisíc vozidiel, čo z neho robí jeden z najfrekventovanejších cestných tunelov sveta. Za prejazd sa platí mýtne 15 dolárov počas dopravnej špičky a 10,50 mimo nej.
Dejiny.
Tunel bol navrhnutý Ole Singstadom. Stavba prvej (strednej) tunelovej rúry začala v marci 1934. Dňa 22. septembra 1937 bola uvedená do prevádzky. Druhá (severná) tunelová rúra bola otvorená 1. februára 1945. Tretia (južná) tunelová rúra bola otvorená 25. mája 1957.
Martina Vaninová

Martina Vaninová (* 24. apríl 1994, Žilina, Slovenská Republika) je slovenská hádzanárka, hrajúca na poste krídla. Jej materským klubom je MHK Bytča, v sezóne 2010/11 je hráčkou kategórie mladších dorasteniek MHK Bytča. Niekoľko zápasov na medzinárodnom turnaji v Prahe odohrala za družstvo HK Slovan Duslo Šaľa. Ďalej pôsobila v družstvách ako ŠKP Bratislava, ŠKP Topoľčany, INTER Bratislava, DHC Fünfhaus a UHC Hollabrunn. Jej matka, vedúca družstva mladších dorasteniek Ľudmila Danišová, je bývalou hádzanárkou, pôsobila v družstvách ako Slávia Praha, Bánovce nad Bebravou, Bytča a Čadca.
Kariéra.
V klube MHK Bytča pôsobí už od kategórie žiačok, je zverenkyňou trénera mladších dorasteniek Mgr. Františka Garabíka, v súčasnosti je hráčkou mladších dorasteniek MHK Bytča. Niekoľko zápasov na medzinárodnom turnaji v Prahe odohrala za družstvo HK Slovan Duslo Šaľa, okrem nej nastúpili aj ďalšie hráčky klubu MHK Bytča, ako Lucia Lapšová, Barbora Micheľová, Mária Holešová a Silvia Mičiníková.
Martina Vaninová je majsterkou SR v kategórií staršie žiačky (2009/2010). Ako mladšia dorastenka sa zaslúžila o 3. miesto v 1. lige mladších dorasteniek SZH v sezóne 2009/ 2010.
Steve Lukather

Steve Lukather (* 21. október 1957, San Fernando Valley, Los Angeles) je americký gitarista, štúdiový hudobník, skladateľ, spevák, producent a zakladajúci člen legendárnej skupiny Toto. Ako spoluautor a producent sa podieľal na viac ako 1000 albumoch známych po celom svete. Firemný hráč Music Man, s modelom LUKE.
Dominika Kodajová

Dominika Kodajová (* 22. február 1993, Bratislava, Slovensko) je slovenská juniorská reprezentantka v hádzanej, hrajúca na poste spojky. Jej aktuálnym klubom je interligový ŠKP Bratislava, v sezóne 2010/11 je hráčkou kategórie starších dorasteniek, ale nastupuje aj za ženské družstvo.
Kariéra.
S hádzanou začínala ako žiačka v družstve HK Inter Bratislava, ako dorastenka už hráva za ŠKP Bratislava. V starších dorastenkách je najlepšou strelkyňou v interligovom družstve ŠKP Bratislava. Dominika Kodajová je reprezentantkou SR v kategórií junioriek. Do reprezentácie junioriek SR sa dostala už vo svojich pätnástich rokoch. V reprezentácii junioroek Slovenska do 19 rokov sa zúčastnila kvalifikačného turnaja o postup európsky šampionát. Turnaj sa uskutočnl v apríli 2011 vo Švajčiarsku. Slovensko skončilo v turnaji na nepostupovom treťom mieste a na ME sa nekvalifikovalo.
V roku 2012 ocenená Talent roka SR
MHK Bytča

 
MHK Bytča (Mestský hádzanársky klub Bytča) je slovenský ženský hádzanársky klub z Bytče. Bol založený v roku 1953 pod názvom "Spartak Bytča" a je viacnásobný majster Slovenska v kategórií dorasteniek a žiačok.
Černá louka (výstavisko)

Černá louka je ostravské výstavisko nachádzajúce sa v centre mesta v blízkosti Divadla Antonína Dvořáka a Slezskoostravského hradu. Rozloha areálu je , celková krytá výstavná plocha je . Dominantou je pavilón A, ktorý je tvorený pôvodnou historickou budovou z roku 1960 a novou viacúčelovou halou s podzemnými parkovacími priestormi. Areál plynule prechádza do parkovej zóny a slúži tak aj ako miesto k odpočinku. Stabilne tu sídlia niektoré obchody, hudobné kluby či morské akvárium. Rovninské balvany nachádzajúce sa v areáli sú dokladom pevninského zaľadnenia škandinávskeho pôvodu na ostravskom území vo štvrtohorách. Ide o chránený prírodný výtvor plniaci dekoratívnu funkciu.
História.
Černá louka bola až do roku cca 1870 celkom bezvýznamné miesto v centre Ostravy. Niekedy od tohto roku sa tu však začali vyvážať výperky z koksární Centrálka a Karolina. Pôvodne sa halda navážala pomocou úzkokoľajnej železnice, v roku 1911 však už bola tak vysoká, že musela byť používaná lanovka. Roku 1917 mala halda s niekoľkými vrcholmi 25 metrov na výšku, zaberala plochu skoro 5 hektárov a uložené tu bolo viac než hlušiny.
Problém "ostravských Álp", ako si haldu prekrstili obyvatelia mesta, sa začal riešiť po vzniku Československa. "Vítkovické banícke a hutnícke ťažiarstvo" zakúpilo rybníky v Hrušove a začalo ich obsahom haldy zasypávať. Ako sa však vzápätí ukázalo, rybníky pojali len 15% obsahu haldy. V rámci aspoň čiastočnej estetizácie boli na halde vysadené agáty, ale ako sa dalo očakávať, ujali sa iba v spodnej časti haldy, zatiaľ čo na vrchole uschli. Oveľa väčší úspech mala gigantická horská dráha pomenovaná Tivoli, a hoci po jazde na nej bol návštevník samorejme "očmudený" všadeprítomným prachom, stala sa obľúbenou atrakciou Ostravanov.
K radikálnej zmene došlo až v roku 1935, kedy štátne železnice začali stavať nové trate a zistili, že priepustná haldovina je výborný materiál na násypy. Pôvodná požiadavka tisíc ton denne bola neskôr niekoľkonásobne prekonaná. Pre zaujímavosť je možné uviesť, že odpratávanie haldy prebiehalo výhradne ručne, pretože podľa výpočtov odborníkov bola ľudská práca lacnejšia ako použitie parného bagra. Fascinujúci je potom fakt, že 50 tu zamestnaných robotníkov dokázalo za deň naložiť až štyri tisícky ton, takže celá halda zmizla v období od augusta 1935 do októbra 1936.
Prázdne miesto bolo zavezené zeminou a najskôr využité ako stanovište pre cirkusy a lunaparky, neskôr tu bolo vybudované súčasné výstavisko.
Plány do budúcna.
Na ploche terajšieho výstaviska by investori radi vybudovali luxusnú rezidenčnú štvrť s výhľadom na Ostravicu. Ich plány však môžu skomplikovať jednak nebezpečné látky obsiahnuté v pôde (po odvoze haldoviny v tridsiatych rokoch 20. storočia sa pochopiteľne žiadna ekologická sanácia nevykonávala) a jednak plány radnice Moravskej Ostravy a Přívozu na pretvorenie Farskej záhrady (časť Černé louky) na prírodný kút určený na rekreáciu.
Prylucke (Kalynivský rajón)

Prylucke () je dedina ("село") na Ukrajine v Kalynivskom rajóne vo Vinnyckej oblasti. Žije tu 171 obyvateľov.
Break On Through (To the Other Side)

„Break On Through (To the Other Side)“ je skladba americkej rockovej skupiny The Doors, z ich debutového albumu "The Doors". Bola prvým singlom skupiny a nebola tak úspešná ako vtedajšie hity, pričom obsadila 126. miesto v USA. Aj napriek tomu sa stala koncertnou stálicou a je považovaná za jednu z najpopulárnejších skladieb skupiny. Dvadsaťštyri rokov po pôvodnom vydaní v USA, sta stala menším hitom v Spojenom kráľovstve, kde dosiahla 64. miesto v rebríčku UK Singles Chart.
Hudobné štruktúra a kompozícia.
Skladba je nahraná v takte 4/4 a je pomerne rýchla. Začína bubeníckym groovom v štýle bossa nova. John Densmore ocenil nové (v tom čase) šialenstvo žánru Bossa nova pochádzajúce z Brazílie, a tak sa ho rozhodol použiť v skladbe. Robby Krieger uviedol, že ho napadlo použiť gitarový riff z verzie skladby „Shake Your Moneymaker“ od Paula Butterfielda (originál je od bluesového gitaristu Elmora Jamesa). Basová linka, podobná typickej basovej linke žánru Bossa nova, je použitá počas celej dĺžky skladby.
Pythagoras (boxer)

Pythagoras (iné názvy: Pytagoras, Pýthagorás; "Pythagoras") bol v roku 588 pred Kr. olympijský víťaz v boxe.
Pythagoras z ostrova Samos zvíťazil v Olympii na 48. hrách v boxe ("pygmachia"). Stalo to v roku 588 pred Kr., keď ešte naposledy namiesto hellanodikov vystupoval ako usporiadateľ hier kráľ Élidy.
Staroveký autor Diogenes Laertios uvádza, že Pythagoras zo Samu bol prvý, kto vystúpil na olympijských hrách v purpurovom rúchu a s dlhými vlasmi ako umelec, a keď ho vylúčili z bojov chlapcov a priviedli ho tým na posmech, odišiel bojovať medzi mužov a zvíťazil. Diogenes pri tom poukazuje aj na literárny odkaz básnika Theaitéta, ktorého epigram znie: „"Keby si, cudzinče, počul hovoriť o dlhovlasom Pythagorovi, ktorý zápasník na Same bol; ja som ten Pythagoras a keby si zvedel však činy, ktoré som v Élide spravil, povieš, že hovorím lož.""
Podľa Diogena Laertia sa o Pythagorovi uvádzal aj tento epigram: „"Prišiel do Olympie bojovať v pästiarskom boji mladučký Pythagoras, samského Kratea syn.""
Baugé (kantón)

Baugé je francúzsky kantón v obvode Saumur v departemente Maine-et-Loire v regióne Pays de la Loire. Tvorí ho 15 obcí.
Aerotropizmus

Aerotropizmus je schopnosť smeru rastu alebo ohybu časti rastliny (najmä koreňa) k oblasti s vyšším obsahom kyslíka. Je to jedna z foriem chemotropizmu.
Chromobotia macracanthus

Chromobotia macracanthus (Bleeker, 1852) je sladkovodná ryba z radu Cypriniformes (kaprotvaré) a čeľade "Botiidae".
Ide o rybu, ktorej domovinou sú prúdiace rieky štátov Borneo a Sumatra. Chromobotia je endemický druh ryby, ktorá sa nevyskytuje prirodzene vo voľnej prírode nikde inde na svete. Je to reofilná ryba, ktorá žije v trvalo prúdiacej vode. Na tento spôsob života je dokonale prispôsobená svojím tvarom tela – torpédovité, z bokou sploštené telo, pričom ryba samotná je prispôsobená pohybu na bentickej úrovni vodného stĺpca. Teda je to prevažne bentofág, ktorý sa živý potravou dna.
Pieter Aertsen

Pieter Aertsen (* 1508 – 1509, Amsterdam, Holandsko – † (poch.) 2. jún 1575, Amsterdam, Holandsko) bol holandský maliar. Väčšiu časť života pracoval v Antverpách a Amsterdame. Považuje sa za priekopníka v holandskom a flámskom umení ľudovej maľby a zátiší 17. storočia. Jeho tvorba a štýl bol ovplyvnený benátskou maliarskou školou (Tintoretto).
Borišovský vodopád

Borišovský vodopád je deštrukčný, subsekventný vodopád, ktorý sa nachádza v Belianskej doline vo Veľkej Fatre. Padá z výšky 3,61 metra v nadmorskej výške Podložie vodopádu tvorí vápenec.
Beaufort-en-Vallée (kantón)

Beaufort-en-Vallée je francúzsky kantón v obvode Angers v departemente Maine-et-Loire v regióne Pays de la Loire. Tvorí ho 8 obcí.
Beaupréau (kantón)

Beaupréau je francúzsky kantón v obvode Cholet v departemente Maine-et-Loire v regióne Pays de la Loire. Tvorí ho 12 obcí.
Candé (kantón)

Candé je francúzsky kantón v obvode Segré v departemente Maine-et-Loire v regióne Pays de la Loire. Tvorí ho 6 obcí.
Chalonnes-sur-Loire (kantón)

Chalonnes-sur-Loire je francúzsky kantón v obvode Angers v departemente Maine-et-Loire v regióne Pays de la Loire. Tvorí ho 5 obcí.
Strana TIP

Strana TIP - Tvoríme Inú Politiku (TIP) bola slovenská stredo-pravá liberálna politická strana registrovaná 7. novemba 2013 na Ministerstve vnútra Slovenskej republiky. Svoju činnosť ukončila v máji 2016, dva mesiace po voľbách do Národnej rady Slovenskej republiky. Dôvodom na vstup do likvidácie boli podľa predsedu strany bližšie nešpecifikované finančné problémy. 
Predstavitelia strany.
Vedenie strany
Krajskí predsedovia
Spolupráca proti korupcii.
Spolupráca proti korupcii bol projekt, ktorý mal zvýšiť transparentnosť a ktorý prinášal konkrétne riešenia pre samosprávy, ministerstvá, štátne firmy, mestské podniky, organizácie spadajúce pod VÚC. Súbory opatrení v rámci projektu boli navrhnuté tak, aby finančne nezaťažili žiadnu inštitúciu. Týmto projektom sa strana snažila dokázať, že pre zvýšenie transparentnosti a zníženie korupcie nie je vždy potrebné meniť zákony. Súbory protikorupčných opatrení strana TIP postupne predstavovala jednotlivým obciam, mestám či organizáciám, ktorým štát platí za svoje služby.
Komunálne voľby 2014.
Výsledky volieb.
Strana TIP získala vo voľbách do orgánov samosprávy obcí na Slovensku v roku 2014 114 poslancov, 6 starostov a primátorov.
Tretina tretiemu.
Počas komunálnych volieb 2014 strany TIP ponúkla tretinu svojich miest v okrskových volebných komisiách mimovládnym organizáciám. Cieľom projektu bolo zabezpečiť dohľad a transparentnosť volieb tretiemu sektoru, ktorý inak nemá možnosť zapojiť sa do sledovania priebehu volieb.
Volebné preferencie.
Referencie strany podľa agentúry Focus.
Foxtrot

Foxtrot (niekedy tiež písané ako "Fox trot") je spoločenský tanec, ktorého názov vznikol údajne podľa mena jeho autora a propagátora, estrádneho herca Harryho Foxa. Legenda hovorí, že sa Foxovi nedarilo nájsť partnerku schopnú tancovať obťažný two-step. Problém vyriešil tým, že pridal dva "krivé" kroky (two trots) a vytvoril tak základný foxtrotový rytmus slow-slow-quick-quick (voľne-voľne-rýchlo-rýchlo).
Foxtrot je uhladený progresívny tanec charakterizovaný dlhým, súvislým a plynulým pohybom po tanečnom parkete. Tancuje sa za sprievodu Big band (zvyčajne vokálnej) hudby a vzbudzuje pocit elegancie a sofistikovanosti. Tanec vyzerá podobne ako waltz, hoci jeho rytmus je v 4/4 takte miesto ¾. Zatancovať foxtrot vyžaduje vysokú úroveň technickej zdatnosti, tanečné skúsenosti a fyzické zručnosti. Vyvinul sa v 20. rokoch 20. storočia, vrchol popularity dosiahol v rokoch 30., a dnes je najobľúbenejším tancom mnohých zapálených tanečníkov. 
Tanečné figúry.
Medzinárodný alebo anglický štýl foxtrotu:
Baugé

Baugé môže byť:
Chalonnes-sur-Loire

Chalonnes-sur-Loire môže byť:
Candé

Candé môže byť:
Bitter Sweet Symphony

„Bitter Sweet Symphony“ je skladba anglickej alternatívnej rockovej skupiny The Verve, ktorá bola vydaná ako prvý singel z ich albumu "Urban Hymns" z roku 1997. skladba má základ v Andrewovej Loog Oldhamovej orchestrálnej verzii skladby „The Last Time“ pôvodne od The Rolling Stones, z ktorej pochádza hlavný hudobný prvok skladby. Skladba bola vydaná dňa 16. júna 1997 cez Hut Recordings a dosiahla 2. miesto v britskom rebríčku UK Singles Chart. V USA bola vydaná ako CD singel dňa 3. marca 1998 cez Virgin Records America, čo dopomohlo k dosiahnutiu 12. miesta v americkom rebríčku Billboard Hot 100.
Počas udeľovania cien Brit Awards bola skladba nominovaná v kategórii Best British Single, počas udeľovania cien MTV Video Music Awards bola nominovaná v kategórii Video of the Year, Best Group Video a Best Alternative Video. V roku 1999 bola nominovaná na cenu Grammy za najlepšiu rockovú pieseň.
Zoznam skladieb.
CD 1 HUTDG 82
CD 2 HUTDX 82
Cassette HUTC 82
7" HUTLH 82
12" HUTT 82
Promo CD HUTCDP 82
Promo 12" HUTTP 82
Remix 12" HUTTR 82
Americká verzia.
CD V25D-38634
Cassette 4KM-38634
Promo CD DPRO-12727
Promo 12" SPRO-12775
Japonská verzia.
CD VJCP-12077
Holandská verzia.
CD 8943752
Beaupréau

Beaupréau môže byť:
Beaufort-en-Vallée

Beaufort-en-Vallée môže byť:
Stabilita numerickej metódy

O numerickej metóde hovoríme, že je stabilná, ak malé zmeny východiskových dát len ​​málo ovplyvňujú výsledky.
Keďže v praxi je nevýhodné a väčšinou nemožné počítať s presnými číslami, sú výpočty vždy zaťažené chybami. V prípade nestabilných metód majú tieto chyby sklon sa katastrofálne kopiť a rásť, a tak väčšinou úplne znehodnotia riešenie. Ak je však nestabilná samotná úloha, ktorú riešime, stabilnú metódu sa nám nájsť nepodarí. V praxi je však každá úloha aspoň v nejakom zmysle stabilná.
Konvergencia numerickej metódy

O numerickej metóde hovoríme, že je konvergentná, ak v nejakom zmysle možno touto metódou získať ľubovoľne presné riešenie danej úlohy. Obvykle sa tak deje znižovaním kroku, alebo zvyšovaním počtu uzlov, iterácií a pod. Ak možno nejako definovať krok, ktorý možno zvoliť ľubovoľne malý (značíme písmenom formula_1), a ak je možné vyhlásiť, že chybu (v nejakom zmysle) možno obmedziť výrazom tvaru formula_2, kde formula_3 je konštanta nezávislá od formula_1, potom číslo formula_5 nazývame "rád metódy". U metód iteračných sa spravidla definuje rád konvergencie trochu inak – vyjadruje buď závislosť chyby iterácie na chybe v predchádzajúcej iterácii (tzv. Q-konvergencia), alebo celkovú rýchlosť zmenšovania chyby pri neobmedzene rastúcom počte iterácií (tzv. R-konvergencia).
Phongovo tieňovanie

Phongovo tieňovanie (anglicky Phong shading) je súbor techník používaných v počítačovej grafike. Tieto techniky zahŕňajú predovšetkým model odrazu svetla z povrchu materiálu (Phongovo osvetlenie) a odhad farby pixelu založený na interpolácii normály povrchu (Phongova interpolácia, zvyčajne označovaná per-pixel). 
Phongov osvetľovací model.
Phongovo osvetlenie je empirický model. Uvažuje dva typy odrazu – difúzny a spekulárny. K ním je započítaná ambientná zložka, ktorá predstavuje rozptýlené svetlo a je v celej scéne konštantná.
Phongova interpolácia.
Na rozdiel od Gouraudovho tieňovania, ktoré uvažuje konštantnú normálu pre celý polygón, poskytuje Phongov model lepšiu aproximáciu tým, že interpoluje normály medzi vrcholmi čím docieli hladké prechody medzi susednými pixelmi.
Rozptýlené svetlo

Rozptýlené svetlo, cudzím slovom difúzne svetlo, je svetlo, ktoré prichádza zo všetkých smerov a rovnomerne osvetľuje povrch celého objektu, takže nevznikajú žiadne tvrdé tiene, odrazy alebo reflexy. U denného svetla je to svetlo pri úplne zatiahnutej oblohe ("Slnko v mlieku"). V ateliéri je to svetlo získané veľkoplošnými svietidlami, pomocou rozptyľovačov alebo odrazom od veľkých plôch (nepriame svetlo) alebo rozptyľovačov. Smer svetla je zachovaný, ale tiene sú veľmi mäkké, svetlé a bez ostrého rozhrania. Dokonale rozptýlené svetlo možno získať vo svetelnom boxe. Je jedným z dvoch základných druhov svetla, pričom to druhé je svetlo smerované.
Týmto osvetlením sa získajú na snímke zodpovedajúce tvary a farby objektu. Vzhľadom na nedostatok tieňov a polotieňov sa objekt na snímke zdá byť takmer plochý.
Lord Alex

Lord Alex je bratislavská punkrocková kapela pôsobiaca s prestávkami od roku 1988.
História.
Lord Alexu predchádzali dve kapely: Barbus a Krach.
V novembri 1987 sa obe skupiny rozpadajú, ale Veslo, Mladý Leďo (dnes Lump, Bratislavské dievčatá), Rigo a Gulatý sa stretávajú v skúšobni a hrajú piesne svojich dvoch predošlých kapiel. Postupne vznikajú nové skladby. V budúcom roku už hrajú prvý koncert v tejto zostave, zatiaľ stále bez mena. Rigo odchádza na vojnu, do kapely prichádza Mikko.
Tuner

Tuner je technické zariadenie, ktoré umožňuje spracovať vysokofrekvenčný signál, získaný z antény, a dekódovať z neho signál pre ďalšie spracovanie. Môže to byť samostatné zariadenie alebo súčasť iného komplexnejšieho elektronického zariadenia (napríklad televízora alebo rádioprijímača).
Rozhlasový prijímač

Rozhlasový prijímač (iné názvy: rádioprijímač, prijímač, rádio) je elektronické zariadenie na príjem a reprodukciu rozhlasového signálu.
Prvými prijímačmi boli tzv. kryštálky, ktoré nemali zosilňovacie prvky a posluch umožňovali slúchadlami. Postačovali len pre príjem miestnej silnej rozhlasovej stanice. Neskoršie prijímače už používali elektrónkové zosilňovače a reproduktory, vďaka čomu umožňovali posluch vzdialenejších rozhlasových staníc. Ďalším pokrokom bolo uplatnenie tranzistorov a integrovaných obvodov (pozri tranzistorový prijímač).
Soul Asylum

Soul Asylum je americká alternatívna rocková skupina založená v meste Minneapolis v štáte Minnesota v roku 1983. Pôvodne bola založená v roku 1981 pod názovm Loud Fast Rules. Pôvodná zostava sa skladala z Dana Murphyho, Dava Pirnera, Karla Muellera a Pata Morleyho. Morley bol neskôr v roku 1984 nahradený Grantom Youngom. Skupina sa stala svetovo známa vydaním trojplatinového albumu "Grave Dancers Union" z roku 1992 a takisto singlom „Runaway Train“, ktorý získal cenu Grammy.
Zatiaľ posledným albumom je "Delayed Reaction", ktorý bol vydaný dňa 17. júna 2012.
Kryštálka

Kryštálka je primitívny rozhlasový prijímač, ktorý ku svojej činnosti nepotrebuje napájanie. Energia, ktorá rozkmitáva membránu slúchadla, sa berie priamo z vysielaného signálu. 
Za svoj názov tento prijímač vďačí hlavnej súčiastke, ktorou bol niektorý z kryštálov s usmerňovacími vlastnosťami (najčastejšie sa používal galenit). Kryštálu sa dotýkal hrot z fosforbronzu, volfrámu alebo iného vhodného materiálu, čím vznikla primitívna hrotová dióda. Hrot bol pohyblivý (ovládal sa malou páčkou umiestnenou v guľovom kĺbe), aby sa na kryštále dalo nájsť miesto s najlepším príjmom.
Tranzistorový prijímač

Tranzistorový prijímač alebo tranzistorové rádio (slangovo tranzistorák) je rozhlasový prijímač, ktorého elektronické obvody sú založené na tranzistoroch. Po uvedení prvého sériovo vyrábaného tranzistorového prijímača na trh v roku 1954 získali tranzistorové rádioprijímače veľkú popularitu. V období rokov 1960 až 1970 sa ich vyrobilo vo svete veľké množstvo. Tranzistorové prijímače vo vreckovom prevedení s batériovým napájaním umožnili počúvanie rozhlasového vysielania prakticky kdekoľvek v dosahu rozhlasových vysielačov.
Autorádio

Autorádio je rozhlasový prijímač určený pre inštaláciu do automobilu, kamiónu či autobusu, väčšinou kombinovaný so zariadením pre prehrávanie niektorých zvukových nosičov. Tiež sú modely vode odolné, vhodné do lodí, houseboatov a pod. Prvým autorádiom bolo v roku 1930 rádio značky Motorola. V súčasnej dobe sú rádiá schopné prehrávať pamäťové karty, CD, DVD a vďaka konektorom USB a ďalším rozhraním aj pripojenie nepreberného množstva zdrojov zvuku.
Videokazeta

Videokazeta je audiovizuálny nosič obsahujúci magnetickú pásku, na ktorú možno zaznamenať obraz, zvuk a doplnkové informácie (indexy, časový kód). Vyrábať sa začali v roku 1976. Vo veľkom sa používali hlavne v 80. a 90. rokoch. Svoju popularitu mali ešte aj v nultých rokoch 21. storočia. 
Podľa charakteru signálu, ktorý je na ne zaznamenávaný, môžeme videokazety rozdeliť na analógové alebo digitálne.
Pretože existuje rad vzájomne nekompatibilných spotrebných aj profesionálnych systémov pre záznam obrazu, bolo a je videokaziet viac druhov než u podobného nosiča zvuku – audiokazety.
V spotrebnej oblasti analógové videokazety ustúpili optickým diskom DVD, vo videokamerách boli analógové videokazety postupne nahradené digitálnymi.
V profesionálnej oblasti bol prechod od analógových k digitálnym systémom a videokazetám ešte nápadnejší. V budúcnosti možno očakávať prechod od videokaziet k optickým alebo pevným diskom aj vo videokamerách vďaka okamžitému prístupu k jednotlivým scénam pri strihu. Perspektívnou novinkou je nahrávanie na pamäťové karty.
Magnetická páska

Magnetická páska je pevné médium pozostávajúce z magnetickej vrstvy nanesenej na plastickej páske. Do tejto kategórie spadajú v podstate pásky vo všetkých bežne používaných audio a videokazetách, alebo zálohovacie pásky používané napríklad v mainframoch a rôznych dátových úložiskách, kedy je potrebné ukladať veľké množstvo dát po dlhú dobu čo najspoľahlivejšie.
Ďalej existujú napríklad magnetooptické a optické pamäťové pásky, ktoré používajú podobný princíp záznamu, nedosiahli však významného komerčného úspechu a rozšírenia.